als_Latn dik_Latn sna_Latn
VENDIM
Nr. 36, datë 13.7.2016
PËR MIRATIMIN E FINANCIMIT PËR VITIN 2016, PËR DISA PROJEKTE NË VAZHDIM, TË GRANTIT “SHQIPËRIA DIXHITALE”, PROGRAMI “SHQIPËRIA DIXHITALE”, SHTYLLA III
Në mbështetje të nenit 100 të Kushtetutës dhe të nenit 15, të aneksit 3, të ligjit nr. 147/2015, “Për buxhetin e vitit 2016”, Komiteti për Zhvillimin e Rajoneve
VENDOSI:
1. Miratimin e financimit për vitin 2016, për disa projekte në vazhdim, me cikël financimi 2015– 2016, për grantin “Shqipëria dixhitale”, programi “Shqipëria dixhitale”, shtylla III, sipas tabelës 1, bashkëlidhur këtij vendimi.
2. Fondi i përftuar nga diferenca midis vlerës së projektit, miratuar sipas vendimeve të Komitetit për Zhvillimin e Rajoneve dhe vlerës së kontratës, pas nënshkrimit të saj, i shtohet portofolit të grantit të infrastrukturës vendore dhe rajonale, programi i zhvillimit vendor dhe rajonal, shtylla I, për vitin 2016. Ky fond shpërndahet për financimin e projekteve të thirrjes së radhës dhe/ose në vazhdim, të grantit për infrastrukturën vendore dhe rajonale.
3. Ngarkohen ministri i Shtetit për Inovacionin dhe Administratën Publike dhe ministri i Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYETARI
Niko Peleshi
als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn